கேள்வி: அகநானூறு - பழம்பாடல் பற்றி தகவல் சொல்.
பதில்: நின்ற நீதி வென்ற நேமிப் பழுதில் கொள்கை வழுதியார் அவைக்கண் அறிவு வீற்றிருந்த செறிவுடை மனத்து வான் தோய் நல்லிசைச் சான்றோர் குழீஇ அருந்தமிழ் மூன்றும் தெரிந்த காலை (5) ஆய்ந்த கொள்கைத் தீந்தமிழ்ப் பாட்டுள் நெடிய ஆகி அடிநிமிர்ந்து ஒழுகிய இன்பப் பகுதி இன்பொருட் பாடல் நானூறு எடுத்து நூல்நவில் புலவர் களித்த மும்மதக் 'களிற்றியானை நிரை' (10) மணியொடு மிடைந்த அணிகிளர் பவளம் மேவிய நித்திலக் கோவை என்றாங்கு அத்தகு மரபின் முத்திற மாக முன்னினர் தொகுத்த நன்னெடுந் தொகைக்குக் மருத்து என் பண்பினோர் உரைத்தவை நாடின் (15) அவ்வகைக்கு அவைதாம் செவ்விய அன்றி அரியவை ஆகிய பொருண்மை நோக்கிக் கோட்டம் இன்றிப் பாட்டொடு பொருந்தத் தகவொடு சிறந்த அகவல் நடையால் கருத்து இனிது இயற்றியோனே பரித்தேர் (20) வளவர் காக்கும் வளநாட்டுள்ளும் நாடெனச் சிறந்த பீடுகெழு சிறப்பின் கெடலருஞ் செல்வத்து இடையள நாட்டுத் தீதில் கொள்கை மூதூருள்ளும் ஊரெனச் சிறந்த சீர்கெழு மணக்குடிச் செம்மை சான்ற தேவன் தொப்மை சான்ற நன்மையோனே. இஃது அகநானூறு மூன்று பகுப்புகளாக அமைந்துள்ளதைச் சுட்டிக் காட்டுகிறது.
கேள்வி: அகநானூறு - அரசியலும் வாணிபமும் பற்றி விளக்கவும்.
பதில்: நாட்டை ஆளும் தலைவர்களைத் தேர்ந்தெடுக்க குடவோலை முறை பழக்கத்தில் இருந்ததென்ற அரசியல் செய்தி அகநானூறு வழி தெரிகிறது. யவனர் வாசனைப் பொருளான மிளகு பெறுவதற்காகவே தமிழகத்துடன் வாணிபத் தொடர்பு கொண்டிருந்தார்கள் என்ற செய்தி காணப்படுகிறது. முசிறித் துறைமுகம் என்னும் சேரநாட்டுத் துறைமுகப்பட்டினத்தில், யவனர்களின் மரக்கலங்கள் பொன்னைக் கொண்டுவந்து கொட்டிவிட்டு, அதற்கு விலையாக மிளகு மூட்டைகளை ஏற்றிச் செல்வதாக அகநானூறு குறிப்பிடுகிறது. யவனர் தந்த வினைமாண் நன்கலம் பொன்னொடு வந்து கறியொடு பெயரும் வளங்கெழு முசிறி (அகநானூறு, 149:9-11) (நன்கலம் = நல்ல கப்பல்; கறி = மிளகு) இது தமிழர்களின் வாணிப வளத்தைக் காட்டுகிறது. "உலகு கிளர்ந்தன்ன உருகெழு வங்கம்"(225) என்ற வரிகள் பெரிய கப்பலை பற்றி எடுத்துரைக்கிறது